Valentina Giacinti

Valentina Giacinti (s. 2. tammikuuta 1994) on italialainen jalkapalloilija. Hän on pelipaikaltaan hyökkääjä. Hän on pelannut Italian naisten maajoukkueessa vuoden 2019 MM-kilpailujen päättyessä 30 maaottelua ja tehnyt niissä seitsemän maalia. MM-kilpailuissa 2019 hän pelasi avauskokoonpanossa kolmessa ottelussa ja tuli vaihtopelaajana kentälle kahdessa ottelussa. Hän teki maalin neljännesvälieräottelussa Kiinaa vastaan.

Giacinti edustaa kotimaassaan AS Romaa. Aiemmin hän on edustanut Napolia, kausina 2013–2017 Atalantaa, kaudella 2017–2018 Bresciaa, kausina 2018–2022 AC Milania ja kevätkaudella 2022 lainasopimuksella Fiorentinaa. Hän oli kausilla 2017–2018 ja 2018–2019 Serie A:n paras maalintekijä; hän teki kummallakin kaudella 21 maalia.

Lähteet 

Italialaiset jalkapalloilijat
Vuonna 1994 syntyneet
Elävät henkilöt